
A V I Z

asupra proiectului Legii bugetului de stat pe anul 2003
Proiectul Legii bugetului de stat pe anul 2003 a fost trimis Comisiei pentru cultură, culte, artă şi mijloace de informare în masă a Senatului şi Comisiei pentru cultură, arte, mijloace de informare în masă a Camerei Deputaţilor cu adresele nr. L465/15.10.2002, respectiv, 524/14.10.2002, cele două Comisii fiind sesizate pentru aviz. Cu proiectul Legii bugetului de stat pe anul 2003 au fost sesizate în fond Comisiile pentru buget, finanţe şi bănci. Proiectul Legii face parte din categoria legilor ordinare. Proiectul  Legii a fost dezbătut în şedinţele Comisiilor din 21 şi 22 octombrie 2002. La dezbaterea proiectului au participat, ca invitaţi, d-nul Răzvan Theodorescu, ministrul Culturii şi Cultelor, d-nii Ion Antonescu, Dumitru Pâslaru şi Laurenţiu Tănase, secretari de stat în Ministerul Culturii şi Cultelor, d-nul Daniel Jurcan, secretar de stat la Ministerul Informaţiilor Publice, d-nul Decebal Mitulescu, preşedintele Centrului Naţional al Cinematografiei, d-na Rodica Pârvu, directorul general al Oficiului Român pentru Drepturile de Autor, d-nul Ioan Hidegcuti, secretar general al Ministerului Culturii şi Cultelor, d-nul Sorin Ioanovici, director general în Ministerul Culturii şi Cultelor, d-nii Ralu Filip şi Şerban Pretor, membri ai Consiliului Naţional al Audiovizualului, d-nul Dragoş Şeuleanu, directorul general al Societăţii Române de Radiodifuziune, d-nul Mihai Ilie, director general adjunct al Societăţii Române de Radiodifuziune, d-nul Mircea Manole, director în Societatea Română de Radiodifuziune, d-nul Alexandru Lăzescu, membru în Consiliul de Administraţie al Societăţii Române de Televiziune, d-nul Bogdan Postelnicu, director general adjunct al Societăţii Române de Televiziune, d-na Sabina Petre, director în Societatea Română de Televiziune, d-na Georgeta Dănciulescu, director în Oficiul Român pentru Drepturile de Autor, d-na Camelia Dobroţeanu, director în Ministerul Finanţelor Publice, d-na Maria Popescu şi d-nul Alexandru Mihăilescu, şefi de serviciu în Ministerul Finanţelor Publice.

La lucrările Comisiilor au fost prezenţi 6 senatori, din totalul de 11 membri ai Comisiei şi 18 deputaţi, din totalul de 19 de membri ai Comisiei.

Avizul Comisiilor a fost adoptat cu majoritatea voturilor celor prezenţi.

În urma dezbaterii, Comisia pentru cultură, culte, artă şi mijloace de informare în masă a Senatului şi Comisia pentru cultură, arte, mijloace de informare în masă a Camerei Deputaţilor propune adoptarea proiectul Legii bugetului de stat pe anul 2003 cu amendamentele anexate.

